text: Itineraris formatius d'especialització online - Escola de Turisme i Direcció Hotelera- EUTDH - UAB Barcelona
  Itineraris formatius d'especialització online
  Oferta de cursos Desplega la navegacio
  Aquests són els 3 itineraris formatius que l'Escola t'ofereix per obtenir una especialització dins del sector turístic i hoteler:
  Itinerari Formatiu en Direcció i Gestió de Projectes Turístics
  Les necessitats actuals de gestionar projectes turístics amb una estratègia i visió integral responen a la demanda empresarial de crear valor i experiències sostenibles.
  Per això, el coneixement i el domini d'un conjunt d'habilitats i tècniques innovadores és indispensable per poder gestionar amb eficiència i eficàcia cada àrea específica d'aquests projectes.
  Aquest itinerari forma a les persones responsables i/o directives de projectes aportant eines especials en les àrees de Revenue, Marketing, Ventes i Coaching perquè puguin analitzar, dirigir, desenvolupar, implementar i fer un seguiment a projectes turístics amb una estratègia integral que s'adapti a les necessitats reals de cada projecte.
  Aquest itinerari inclou els cursos següents:
  Project Management: Gestió de Projectes Turístics
  Inici: Dilluns, 21 d'octubre de 2019 (cada curs té una duració de 2 mesos)
  Preu: 1.900 € (general) / 1.800 € (estudiants EUTDH)
  *En cas que no es cobreixi el nombre mínim de places, no s'impartirà l'itinerari formatiu.
  Itinerari Formatiu en Revenue Management i Màrqueting Digital
  Avui dia, la combinació ideal que es requereix al sector turístic i hoteler és el Revenue Management, juntament amb el Màrqueting Digital, ja que ambdós juguen un paper clau i fonamental per obtenir l'èxit en aquest tipus d'organitzacions.
  Aquest itinerari té l'objectiu de formar en dos àmbits. Per una part, el Revenue Management, que aporta les habilitats i tècniques des de la perspectiva de la responsabilitat operativa: analitzant, planificant, desenvolupant i implementant estratègies per comercialitzar el producte, moment i preu adequats a cada client. Això permet a les empreses turístiques fer una anàlisi de diversa informació per fer previsions sobre la demanda i, així, poder maximitzar tant els ingressos obtinguts com la seva rendibilitat.
  I, per una altra part, el Màrqueting Digital ajuda a desenvolupar estratègies que permeten conèixer al detall l'oferta local i internacional utilitzant el 100% de les dades obtingudes en l'àmbit digital; per exemple: gustos, preferències, hàbits de consum, nacionalitat, edat, etc. D'aquesta manera, s'aconsegueix personalitzar i crear experiències úniques, augmentar la satisfacció del client, millorar l'oferta i, fins i tot, crear nous llocs de treball, productes o serveis.
  Aquest itinerari formatiu inclou els cursos següents:
  Customer Experience per al Sector Turístic
  Itinerari Formatiu en Direcció i Gestió de Màrqueting Turístic
  Exercir amb efectivitat la direcció i gestió de màrqueting en el sector turístic i hostaler exigeix una capacitació constant i personalitzada, ja que aquest mercat global es troba en canvi constant.
  El perfil d'aquest professional es converteix en peça fonamental dins de les organitzacions que estan enfocades al servei al client, ja que s'han de plantejar processos de millora continua i desenvolupar noves tècniques i estratègies adaptades a les necessitats del client.
  Aquest curs superior, doncs, aporta les eines necessàries per al coneixement estratègic d'una empresa, combinant l'anàlisi i el desenvolupament de noves tècniques de màrqueting turístic que s'adaptin a les necessitats del projecte, i que promoguin la generació de noves experiències. L'objectiu és obtenir una alta satisfacció de cada servei o producte adquirit, considerant que el client és el més important dins d'una organització.